Direktiva Komisije 2002/27/ES

z dne 13. marca 2002

o spremembi Direktive 98/53/ES o določitvi metod vzorčenja in analitskih metod za uradni nadzor upoštevanja mejnih vrednosti nekaterih onesnaževalcev v živilih

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 85/591/EGS z dne 20. decembra 1985 o uvedbi metod Skupnosti za vzorčenje in analize za spremljanje in nadzor živil, namenjenih za prehrano ljudi [1] in zlasti člena 1 Direktive,

ob upoštevanju naslednjega:

(1) Uredba Komisije (ES) št. 466/2001 z dne 8. marca 2001 o določitvi mejnih vrednosti za nekatere onesnaževalce v živilih [2], kakor je bila nazadnje spremenjena z Uredbo (ES) št. 472/2002 [3], določa mejne vrednosti aflatoksinov v začimbah.

(2) Vzorčenje ima zelo pomembno vlogo pri določanju vsebnosti aflatoksinov, ki so zelo heterogeno porazdeljeni v seriji. Direktiva Komisije 98/53/ES z dne 16. julija 1998 o določitvi metod vzorčenja in analitskih metod za uradni nadzor upoštevanja mejnih vrednosti nekaterih onesnaževalcev v živilih [4], se spremeni tako, da vključuje tudi začimbe.

(3) Zaradi manjših napak je primerno Direktivo 98/53/ES popraviti.

(4) Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO DIREKTIVO:

Člen 1

Priloga I k Direktivi 98/53/ES se spremeni v skladu s Prilogo k tej direktivi.

Člen 2

Države članice sprejmejo zakone in druge predpise, potrebne za uskladitev s to direktivo najpozneje do 28. februarja 2003. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati 20. dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 13. marca 2002

Za Komisijo

David Byrne

Član Komisije

[1] UL L 372, 31.12.1985, str. 50.

[2] UL L 77, 16.3.2001, str. 1.

[3] UL L 75, 16.2.2002, str. 18.

[4] UL L 201, 17.7.1998, str. 93.

--------------------------------------------------

PRILOGA

A. Priloga I se spremeni na naslednji način:

1. Točka 4.2 se nadomesti z:

"4.2 Teža posameznega vzorca

Teža posameznega vzorca znaša približno 300 gramov, razen če točka 5 te priloge določa drugače in z izjemo začimb, pri katerih teža posameznega vzorca znaša približno 100 gramov. Pri maloprodajni embalaži je teža posameznega vzorca odvisna od teže maloprodajne embalaže."

2. Točka 5.1 se spremeni na naslednji način:

beseda "začimbe" se vstavi v naslov za besedama "sušeno sadje";

3. Preglednica 2 pod točko 5.1 se spremeni na naslednji način:

proizvod

"začimbe"

se doda v preglednico 2 kot sledi:

"Proizvod | Teža serije (ton) | Teža ali število podserij | Število posameznih vzorcev | Skupna teža vzorcev (kg) |

Začimbe | 15 | 25 ton | 100 | 10 |

< 15 | — | 10-100 (*) | 1-10" |

4. Točka 5.2 se spremeni na naslednji način:

beseda "začimbe" se doda v novo vrstico za besedo "žita (serije 50 ton)";

5. Naslednji stavek se doda točki 5.2.1, četrta alinea:

"Pri začimbah skupna teža vzorcev ne presega 10 kg, zato vzorcev ni potrebno razdeliti v podvzorce."

6. Točka 5.2.2 se spremeni na naslednji način:

besedi "in začimbe" se dodata za besedami "ali drugi fizični obdelavi" v stavku "Za arašide, orehe in sušeno sadje, ki se sortira ali drugače fizično obdeluje";

7. Točka 5.5.2.2 se spremeni na naslednji način:

"pod točko 5.2" se nadomesti z "v preglednici 2 pod točko 5.1";

8. Doda se naslednja točka 6:

"6. Vzorčenje na stopnji trgovine na drobno

Vzorčenje živil na stopnji trgovine na drobno se po možnosti izvede v skladu z zgoraj navedenimi določbami za vzorčenje. Kjer to ni možno, se uporabijo druge učinkovite metode vzorčenja na stopnji trgovine na drobno pod pogojem, da zagotavljajo zadostno predstavnost vzorčene serije."

B. Priloga II se spremeni na naslednji način:

1. Točka 4.3 se spremeni na naslednji način:

v preglednici v stolpcu "obseg koncentracije" se vsi "μg/L" nadomestijo z "μg/kg", obseg koncentracije "0,01-0,5 μg/L" za "Predelava - Aflatoksin M1" pa se nadomesti z "0,01-0,05 μg/kg".

--------------------------------------------------